paragraph_text: London je za grad domaćina XXX. ljetnih olimpijskih igara izabran 6. srpnja 2005. za vrijeme 117. sjednice Međunarodnog olimpijskog odbora u Singapuru, pobijedivši Moskvu, New York, Madrid i Pariz nakon četiri kruga glasovanja. Priprema za Igre 2012. zahtijevala je prilično veliku izgradnju novih održivih objekata.<ref> U centru pozornosti bio je veliki Olimpijski park izgrađen na bivšoj industrijskoj zoni u Stratfordu u Istočnom Londonu, površine 200 hektara.<ref> Za igre su se koristila i igrališta koja su izgrađena i prije kandidature za domaćinstvo.<ref>